⋰Ẍ⋱ADIGA⋰Ẍ⋱

Уэ зыщ1ып1э ук1уащ,
сэ ар сощ1э.
Уэ уежьауэ укъэтщ,
сэ сыножьэ.
Уэ уздэк1уэр жып1ащ,
сыныппоплъэ.
Си гухэлъыр псы уэрщ,
сэ къызолъэ.
Си гухэлъыр къиуащ,
урихьэхыу.
Уэ зыщ1ып1э ук1уащ,
...удихьэхри.
Уэ ущежьэм жып1ащ,
псалъэ гуэрхэр.
"Къысхуэгъэгъу...си гуэныхьщ..."
нэгъуэщ1 гуэрхэр.
Сэ а псор си мы1уэху
мы зы гъуэгук1э.
Сыщы1энщ ущы1эху,
зэк1э, зэк1э...

Уи зы псалъэр щ1ым и 1ыхьэщ
Къык1элъык1уэр уэгум хэтщ.
Уэ телъыджэм урил1ык1уэщ,
Укъэсщ1эну сэ сыхэтщ.
Укъэсц1ыхумэ сигу псэхуну?
Укъэзмыщ1эмэ нэхъыф1?
Мы дунеймк1э хэт ухъуну?
Уэ зэхэпщ1эр сытым иф1?
Сэ щ1эщыгъуэм срехьэжьэ,
Сэ уи нит1ым сыщ1оплъэф.
Уэ сыноплъмэ, зызохъуэжыр.
Гъащ1эр къысщохъужыр 1эф1. 

Си пщ1ыхьэп1эм уэ ухэтщ
ц1эимы1уэу.
Щхьэ къэмыхъурэ зы сыхьэт
укъыщык1уэ?
Щ1ымахуэпэм и зы хьэлщ
нэщхъеиныр.
Сэ абы къысхухохьэж
хьэл къииныр.
Къысщыщ1 псори зытеслъхьэн
уэ узи1эщ.
Сыт щ1ымахуэр? Къэсыпащ.
Щ1ы1эщ, щ1ы1эщ... 

Сыгъыркъым, сыбжэркъым
Сотхьэусыхэ. Аркъудейщ.
Зэгуэрым зыгуэрым си щапхъэм
къытрищ1ык1ыну сурэтым
еплъынухэм сыту куэд къагуры1уэну!
Зыри къызыгурымы1уэу
сызытек1уадэ уэ
иджыпстуи хей узощ1.
Хьэуам ухызолъагъуэ
лъагъуэ ныкъуэтхыу.
Узэрыхуейуэ уи 1уэхур хъумэ-
хъыбар согъащ1э.
Сыпогуф1ык1ри сожьэж-
аркъудейщ...